wickkiey/tamil-wikipedia-chunked huggingface dataset:
# மங்கோர் மக்கள்

**மங்கோர்** என்பவர்கள் ஒரு மங்கோலிய இன மக்கள் ஆவர். சீனாவின் அங்கீகரிக்கப்பட்ட 56 இனக் குழுக்களில் இவர்களும் ஒருவர். இவர்கள் **து மக்கள்**, **வெள்ளை மங்கோலியர்** அல்லது **திசகான் மங்கோலியர்** என்றும் அழைக்கப்படுகின்றனர். "து" இனப் பிரிவானது 1950களில் உருவாக்கப்பட்டது ஆகும்.  
2000ஆம் ஆண்டு மக்கட்தொகைக் கணக்கெடுப்பின் படி இம்மக்களின் மொத்த எண்ணிக்கை 2,41,198 ஆகும். இவர்கள் பெரும்பாலும் சிங்கை மற்றும் கன்சு மாகாணங்களில் வசிக்கின்றனர். 2010ல் இம்மக்களின் எண்ணிக்கையானது 2,89,565 ஆகும். இம்மக்கள் மங்கோர் மொழியைப் பேசுகின்றனர்.
# பண்டம் (கோழி)

**பண்டம்** (*bantam*) என்பது கோழி அல்லது வாத்து போன்ற சிறிய வகைக் கோழிகள் ஆகும். பெரும்பாலான பெரிய கோழி இனங்கள் மற்றும் வாத்து இனங்கள் பண்டம் இனத்துடன் தொடர்பு கொண்டுள்ளன. இது நிலையான அளவிலான கோழியை விட மிகச் சிறியது.
# பண்டம் (கோழி)

## சொற்பிறப்பியல்

இந்தோனேசியாவின் மேற்கு சாவகம் தீவில் உள்ள பண்டம் துறைமுக நகரத்தின் பெயரிலிருந்து *பண்டம்* என்ற சொல் உருவானது. ஐரோப்பிய மாலுமிகள் கடல் பயணங்களுக்காக உயிருள்ள கோழிகளைப் பயன்படுத்தும் போது தென்கிழக்கு ஆசியாவினை பூர்வீகமாகக் கொண்ட கோழி இனங்கள் பயனுள்ளதாக இருப்பதைக் கண்டறிந்தனர். இத்தகைய சிறிய கோழிகள் *பண்டம்* என்று அழைக்கப்பட்டன.
# பண்டம் (கோழி)

## தொடர்புடையன

- கோழி இனங்களின் பட்டியல்
- அமெரிக்க பண்டம் சங்கம்
- கால் வாத்து - வாத்துகளின் பண்டம் இனம் முதலில் காட்டு வாத்துகளை துப்பாக்கியுடன் வேட்டையாடுபவர்களின் வரம்பிற்குள் ஈர்ப்பதற்காக வளர்க்கப்பட்டது, இப்போது செல்லப்பிராணிகளாக வளர்க்கப்படுகிறது.
- கோழிகளில் குள்ளத்தன்மை
# யகிடோ

**யகிடோ** (ஆங்கிலம்: Yakido; யப்பான்: 八木戸鶏) என்பது ஜப்பானிய சண்டையிடும் கோழி இனமாகும். இது சாமோ இனத்தைச் சேர்ந்தது. இது பத்தொன்பதாம் நூற்றாண்டின் மத்தியில் தெற்கு ஒன்சூவில் உள்ள கன்சாய் பகுதியில் வளர்க்கப்பட்டது. இது 1950-ல் ஜப்பானின் இயற்கை நினைவுச்சின்னமாக அறிவிக்கப்பட்டது.
# யகிடோ

## வரலாறு

யகிடோ சண்டை கோழியினம் சாமோ குழுவிலிருந்து பெறப்பட்டது. இவை பதினேழாம் நூற்றாண்டின் முற்பகுதியில், எடோ காலத்தில் தாய்லாந்திலிருந்து கொண்டு வரப்பட்ட மலாய் வகை பறவைகளிலிருந்து வந்ததாகக் கருதப்படுகிறது. யகிடோ பத்தொன்பதாம் நூற்றாண்டின் நடுப்பகுதியில், எடோ காலத்தின் பிற்பகுதியில், தெற்கு ஒன்சூவில் உள்ள கன்சாய் பகுதியில் உள்ள மீ பிரிபெக்ச்சரில் வளர்க்கப்பட்டது. இது மே 1950இன் 214 சட்டத்தின் கீழ் ஜப்பானின் இயற்கை நினைவுச்சின்னமாக மாற்றப்பட்டது.
# யகிடோ

## சிறப்பியல்புகள்

யகிடோ என்பது சண்டை சேவல் வகையைச் சேர்ந்த ஒரு சிறிய பறவை. இது தசையுடன் வலிமையானது, மிகவும் நிமிர்ந்து நிற்கக்கூடியது. இது கடினமான, நெருக்கமான இறகுகளைக் கொண்டுள்ளது. இதன் இறக்கைகள் உடலுடன் நெருக்கமாகக் காணப்படும். இது கருப்பு நிறத்தில் மட்டுமே காணப்படுகிறது. இதனுடைய அலகு மற்றும் கால்கள் மஞ்சள் நிறத்தில் இருக்கும். சில சமயங்களில் கருப்பு நிற அடையாளங்களுடன் இருக்கும். மும்மடங்கு கொண்டையினைக் கொண்டவை.  
யகிடோ நடுத்தர அளவு மற்றும் பண்டம் கோழிகளுக்கு இடையிலான எடையினைக் கொண்டுள்ளது. ஐக்கிய இராச்சியத்தில் இது பண்டம் கோழியாகக் கருதப்படுகிறது.
# யகிடோ

## பயன்பாடு

யகிடோ பெரிய சண்டை சேவல்களுக்கு ஒரு மாற்றுக் கோழியாக உருவாக்கப்பட்டது. இக்கோழிகள் வருடத்திற்கு சுமார் 80 நுரை நிற அல்லது பழுப்பு நிற முட்டைகளை இடுகின்றன. முட்டை எடை சுமார் 50 கிராம் எடையுள்ளது.
# ஒல்லாந்து கோழி

**ஒல்லாந்து** **கோழி** (*Holland chicken*) என்பது அமெரிக்காவிலிருந்து உருவான இரட்டைப் பயன்பாடு கொண்ட பெரியவகைக் கோழிகளின் மிகவும் அரிதான இனமாகும். பொரிக்கோழி மற்றும் *டொமினிக்சு* இவை கடினமானவை; ஆனால் பொரிக்கோழி வண்ண பாதங்களைக் கொண்டிருப்பதாலும், டொமினிக் ரோஜாச் சீப்பைக் கொண்டிருப்பதாலும் அங்கீகரிக்கப்படலாம்.
# ஒல்லாந்து கோழி

## வரலாறு

நியூ செர்சியில் உள்ள *ரட்ஜர்ஸ்* இனப்பெருக்கம் பண்ணைகளில் இந்த இனம் உருவாக்கப்பட்டது. ஒல்லாந்திலிருந்து இறக்குமதி செய்யப்பட்ட பறவைகள் ஒயிட் லெக்கார்ன் கோழி, ரோட் தீவு சிகப்புக் கோழி, நியூ ஹாம்ப்ஷயர்சு மற்றும் லமோனாசு ஆகியவற்றைக் கொண்டு, வெள்ளை ஒல்லாந்து உருவாக்கப்பட்டது. வெள்ளை லெக்கார்ன், பொரிக்கோழி, ஆசுட்ராலார்ப்சு மற்றும் பழுப்பு லெகோர்ன்சு உள்ளிட்ட மற்றொரு கலப்பு ஆகும். இவை இரண்டும் 1949-ல் அமெரிக்கக் கோழிப்பண்ணை சங்கத்தால் ஏற்றுக்கொள்ளப்பட்டது.
# ஒல்லாந்து கோழி

## பொதுவான செய்தி

- வகுப்பு: அமெரிக்க வகை
- வகைகள்: வெள்ளை மற்றும் பட்டை
- நோக்கம்: இரட்டை (முட்டை மற்றும் இறைச்சி)
- முட்டை அளவு / நிறம்: நடுத்தர / வெள்ளை
- தோல் நிறம்: மஞ்சள்
- நிலையான எடைகள்: சேவல் - 8½ பவுண்டுகள்; கோழி - 6½ பவுண்டுகள்; சேவல் - 7½ பவுண்டுகள்; இளம் கோழி- 5½ பவுண்ட்  
*பண்டம் இனத்தின் பதிப்பும் உள்ளது.*
# ஒல்லாந்து கோழி

## பொதுவான செய்தி

### தோராயமான எடை

| கோழி | 3 கிலோ | 6½ பவுண்ட் |  |
| --- | --- | --- | --- |
| சேவல் | 3.4 கிலோ | 7½ பவுண்ட் |  |
| இளம் கோழி | 2.5 கி.கி | 5½ பவுண்ட் | } |
# பாடவேளை

**பாடவேளை** (Period) என்பது பள்ளி/கல்லூரிகளில் பாடங்கள்/வகுப்புகளுக்கு ஒதுக்கப்பட்ட நேரத்தினைக் குறிப்பதாகும். இவை பொதுவாக 30 முதல் 60 நிமிடங்கள் வரை நீடிக்கும், ஒரு நாளைக்கு சுமார் 3 முதல் 10 பாடவேளைகள் இருக்கும். இருப்பினும், குறிப்பாக உயர் கல்வியில், அதிகமான பாடவேளைகள் இருக்கலாம். இந்த பாடவேளைகளின் எண்ணிக்கை மற்றும் கால அளவை ஆசிரியர்கள் தீர்மானிக்கிறார்கள், மேலும் ஒவ்வொரு பாடவேளைகளும் எவ்வாறு பயன்படுத்தப்படும் என்பதை ஒழுங்குபடுத்துகிறார்கள்.இதில் வாரத்தில் ஒரு பாடவேளையாவது உடற்கல்விக்காக ஒதுக்கீடு செய்யப்படுகிறது. ஒரு பாடவேளை எப்போது தொடங்குகிறது மற்றும் முடிவடைகிறது என்பதைக் குறிக்க ஒரு பள்ளி மணி பெரும்பாலும் பயன்படுத்தப்படுகிறது.
# பாலிபிலெக்ட்ரோனினி

**பாலிபிலெக்ட்ரோனினி** (*Polyplectronini*) என்பது *பாவோனினே* என்ற துணைக்குடும்பத்தில் உள்ள ஒரு பறவை இனக்குழு ஆகும். இது வெப்பமண்டல ஆசியாவில் மூன்று பேரினங்களைக் கொண்டுள்ளது. இதில் இரண்டு தென்கிழக்கு ஆசியாவில் காணப்படுகின்றன. ஒன்று தென்னிந்தியத் துணைக்கண்டத்தில் காணப்படுகிறது. மயில் மற்றும் அர்கசு பகட்டு வண்ணக் கோழியினைக் கொண்ட *பவோனினி*யின் சகோதர குழுவாக இவை கருதப்படுகின்றன. இந்த குழுவானது 2021ஆம் ஆண்டு கல்லிபார்மசின் தொகுதிப் பிறப்பு பகுப்பாய்வு மூலம் உருவாக்கப்பட்டு, பன்னாட்டு பறவையியல் மாநாட்டினால் ஏற்றுக்கொள்ளப்பட்டது.
# பாலிபிலெக்ட்ரோனினி

## சிற்றினங்கள்

| *கேலோபெர்டிக்சு* | * சிவப்பு சுண்டங்கோழி, *கேலோபெர்டிக்சு சாங்குனிசெப்சு*
* வண்ணந்தீட்டிய சுண்டங்கோழி, *கேலோபெர்டிக்சு லுனுலாட்டா*
* இலங்கைச் சுண்டங்கோழி *கேலோபெர்டிக்சு பைகால்கேராடா* |  |
| --- | --- | --- |
| *கேமடோரித்க்சு* | * கருஞ்சிவப்புத்-தலை *பார்ட்ரிட்ஜ்*, *கேமடார்டிக்சு சாங்குனிசெப்சு* |  |
| *பாலிப்ளெக்ட்ரான்*, மயில்-பகட்டு வண்ணக் கோழி | * பலவான் மயில்-பகட்டு வண்ணக் கோழி *பாலிபிளக்ட்ரான் எம்பனம்*
* போர்னியன் மயில்-பகட்டு வண்ணக் கோழி, *பாலிபிளக்ட்ரான் ஸ்க்லீயர்மாச்சேரி*
* மலேயன் மயில்-பகட்டு வண்ணக் கோழி, *பாலிபிளெக்ட்ரான் மலாசென்ஸ்*
* ஜெர்மைனின் மயில்-பகட்டு வண்ணக் கோழி, பாலிபிளக்ட்ரான் ஜெர்மைனி
* ஹைனன் மயில்-பகட்டு வண்ணக் கோழி, *பாலிபிளக்ட்ரான் கட்சுமடே*
* சாம்பல் மயில்-பகட்டு வண்ணக் கோழி, *பாலிபிளக்ட்ரான் பைகல்காரட்டம்*
* மலை மயில்-பகட்டு வண்ணக் கோழி, *பாலிபிளெக்ட்ரான் இனோபினேட்டம்*
* வெண்கல-வால் கொண்ட மயில்-பகட்டு வண்ணக் கோழி, *பாலிபிலெக்ட்ரான் சால்குரம்* | } |
# எர்ம் (சிற்பம்)

எர்மா, பாலியுக்டோசின் படைப்பு, சு. கிமு 280, கிளிப்டோதெக் அருங்காட்சியகம்]]
**எர்ம்** (*Herm (sculpture)*, , pl. *ஹெர்மாய்* ), பொதுவாக ஆங்கிலத்தில் **ஹெர்ம்**, என்று அழைக்கப்படுவது செவ்வக வடிவ கற்கம்பத்தின் உச்சியில் மனித தலை உள்ளவாறு செதுக்கப்பட்ட ஒரு சிற்பம் ஆகும். பொதுவாக சிற்பத்தின் அடியில் உள்ள கம்பத்தில் ஆண் குறி பொருத்தமான உயரத்தில் செதுக்கப்பட்டு இருக்கும். இந்த வடிவம் பண்டைய கிரேக்கத்தில் உருவானது. மேலும் இது ரோமானியர்களாலும் ஏற்றுக்கொள்ளப்பட்டது (மெர்குரியா என்று அழைக்கப்படுகிறது), மேலும் இது மறுமலர்ச்சி கால உருவங்கள் மற்றும் அட்லாண்டஸ் வடிவத்தில் புத்துயிர் பெற்றது.
# எர்ம் (சிற்பம்)

## தோற்றம்

துவக்கக் காலத்தில் கிரேக்க தெய்வங்கள் கற்குவியல் அல்லது வடிவமற்ற கல் அல்லது மரக் கம்பத்தின் வடிவத்தில் வணங்கப்பட்டனர். கிரேக்கத்தின் பல பகுதிகளில் சாலை ஓரங்களில், குறிப்பாக அவை சந்திக்கும் இடங்களிலும், நிலத்தின் எல்லைகளிலும் கற்குவியல்கள் இருந்தன. குறிப்பாக சாலைகளின் சந்திப்பைக் கடக்கும் ஒவ்வொரு வழிப்போக்கரும் இத்தகைய கற்குவியலில் ஒரு கல்லைப் எறிந்தோ அல்லது எண்ணெய் தடவுவதன் மூலம் சமய ரீதியிலான மரியாதை செலுத்தினர். பின்னர் கம்பத்தில் ஒரு தலை மற்றும் நிமிர்ந்த ஆண்குறி சேர்க்கப்பட்டது.
# எர்ம் (சிற்பம்)

## பயன்கள்

பண்டைய கிரேக்கத்தில், எர்மா சிலைகள் தீங்கையும் தீயசக்திகளைத் தடுக்கும் என்று கருதப்பட்டது. மேலும் இவை சாலை சந்திப்புகளிலும், நாட்டின் எல்லைகளிலும், கோயில்களுக்கு முன்பும், கல்லறைகளுக்கு அருகிலும், வீடுகளுக்கு வெளியேயும், உடற்பயிற்சி கூடங்கள், மற்போர் பயிற்சியகங்கள், நூலகங்கள் போன்ற இடங்களிலும் வைக்கப்பட்டன. வணிகர்கள் மற்றும் பயணிகளின் காவல் தெய்வமாக ஆவதற்கு முன், எர்மெசு குழந்தைப் பேறு, நல்வாய்ப்பு, சாலைகள், எல்லைகளுடன் தொடர்புடைய தெய்வமாக கருதப்பட்டது. இதன் பெயர் *ஹெர்மா* என்ற சொல்லிலிருந்து வந்திருக்கலாம். இது கல், சுடுமண் அல்லது வெண்கலத்திலான சதுர அல்லது செவ்வக தூணைக் குறிக்கிறது; எர்மக்கள் தலையுடனான மார்பளவு உருவத்துடன், பொதுவாக தாடியுடன், தூணின் உச்சியில் அமைந்திருக்கும். மேலும் ஆண் பிறப்புறுப்பு தூணின் அடிப்பகுதியை அலங்கரிக்கின்றன. இந்தத் தூண்களில் எர்மெசின் தலைகளுடன் மட்டும் அமைக்கப்படவில்லை. இதில் பிற கடவுள்கள் மற்றும் வீர நாயகர்கள், புகழ்பெற்ற மனிதர்கள் கூட, சிலவற்றில் இடம்பெற்றனர். ஏதென்சில், *எர்மாய்கள்* அதிக எண்ணிக்கையிலும் மிகவும் வணக்கத்திற்குரியைகளாக இருந்தன. இவை நற்பேறுக்காக வீடுகளுக்கு வெளியே தீமைவிலக்கிகளாக வைக்கப்பட்டன. இவற்றை ஆலிவ் எண்ணெயால் தடவுவார்கள் அல்லது முழுக்காட்டுவார்கள். மேலும் மாலைகளால் அலங்கரிப்பதும் உண்டு. இருந்து எர்ம்சின் தொன்மையான தாடியுடன் கூடிய தலை]]
ரோமன் மற்றும் மறுமலர்ச்சி காலங்களில் ( *டெர்மினி* ), இதன் உடல் பெரும்பாலும் இடுப்புக்கு மேலே உள்ளவாறு அமைக்கப்பட்டுள்ளது. இதில் பிரபல நபர்கள், குறிப்பாக சாக்கிரட்டீசு மற்றும் பிளேட்டோ போன்ற எழுத்தாளர்களின் உருவங்களும் இந்த வடிவத்தில் பயன்படுத்தப்பட்டன. பண்டைய கிரேக்க எர்ம்களில் சாஃபோவின் உருவமும் அமைக்கப்பட்டுள்ளது. மேலும் மறுமலர்ச்சி காலத்திலிருந்து அநாமதேய பெண் உருவங்கள் பெரும்பாலும் பயன்படுத்தப்பட்டன, அப்போது எர்ம்கள் பெரும்பாலும் சுவர்களில் அலங்கார உறுப்புகளாக ஆக்கப்பட்டன.
# எர்ம் (சிற்பம்)

## ஆல்சிபியாடீஸ் சோதனை

கிமு 415 இல், பெலோபொன்னேசியப் போரின்போது சிசிலியன் படையெடுப்பின் ஒரு பகுதியாக ஏதெனியன் கடற்படை சைராகுசுக்குச் செல்வதற்குச் சற்று முன்பு ஒரு இரவில், ஏதெனியன் *எர்மன்கள்* அனைத்தும் மூளியாக்கப்பட்டன. இத்தகைய இழிவான செயலானது, போர் வெற்றிக்கு அச்சுறுத்தலாக செய்யப்பதாக இருக்கும் என்று அப்போது பலர் கருதினர்.  
இது ஒரு நாசகார செயல் என்று நிரூபிக்கப்படவில்லை என்றாலும், அந்த நேரத்தில் ஏதெனியர்கள் இது ஏதென்சில் இருந்த சிரக்கூசா அல்லது எசுபார்த்தன் அனுதாபிகளின் நாசகார வேலை என்று நம்பினர். ஆல்சிபியாடிசின் எதிரிகள், ஏதெனியர்களின் இந்தக் கோபத்தை ஒரு சாக்காகப் பயன்படுத்தி, இந்த இழிவுபடுத்தல்களையும், மற்ற புனிதமான பொருட்களை சிதைப்பது மற்றும் சமயச் சடங்குகளின் கேலி செய்வது உட்பட பிற துன்மார்க்கமான செயல்களை விசாரிக்கவேண்டும் என கோரினர். அவர் தன்மீதான குற்றச்சாட்டுகளை மறுத்து, விசாரணையை எதிர்கொள்ள முன்வந்தார். ஆனால் ஏதெனியர்கள் இந்த போர்ப் பயணத்தை இதற்காக தடுக்க விரும்பவில்லை. மேலும் அவர் இல்லாத நேரத்தில் அவர் தற்காத்துக் கொள்ளும் செயல்களில் ஈடுபட முடியாத நேரத்தில் அவருக்கு எதிராக மக்களைத் தூண்டுவதற்கு அவரது எதிர்ப்பாளர்கள் இதைப் பயன்படுத்தினர்.  
அவர் போருக்காக சென்றவுடன், அவரது அரசியல் எதிரிகள் எர்மாவை சிதைத்தது மற்றும் எலியூசினியன் சமயச் சடங்குகளை அவதூறு செய்ததாகக் கூறப்படும் குற்றம் ஆகிய இரண்டு குற்றங்களுக்காவும் அவர் இல்லாத நிலையில் அவருக்கு மரண தண்டனை விதிக்கப்பட்டது.
# எர்ம் (சிற்பம்)

## கலை மற்றும் பரவலர் பண்பாட்டில்

லாஸ் ஏஞ்சல்சில் உள்ள ஜீன். பால் கெட்டி அருங்காட்சியகத்தில் ரோமன் எர்மா எல்லைக் கற்களின் பெரிய சேகரிப்பு உள்ளது.  
ஈசோப்பின் நீதிக்கதையில் எர்மன் சிலையை கேலி செய்யும் கதை உள்ளது. ஒரு பக்தியுள்ள நாய் அதற்கு 'அபிசேகம்' செய்ய முன்வந்ததால், கடவுள் அவசரமாக தன்னை வழிபடுபவர்கள் இதை செய்யத் தேவையில்லை என்று கூறுகிறார்.  
ஹோப் மிர்லீஸின் கற்பனை புதினமான *லுட்-இன்-தி-* மிஸ்டில் முக்கியக் கதாபாத்திரம் " பெர்ம் " மற்றும் "எர்ம்" எனப்படும் ஒரு பொருளின் அடியில் தோண்டி ஒரு முக்கியமான பொருளைக் கண்டறிவதாக உள்ளது.
# பள்ளி மணி

**பள்ளி மணி** (School bell) பள்ளியின் மாணவர்கள் மற்றும் ஊழியர்களுக்கு பள்ளி நாளின், பாடவேளை மற்றும் இடைவேளையின் ஆரம்பம் மற்றும் முடிவுகளைக் குறிப்பது போன்ற முக்கியமான நேரங்களை அறிவிக்கப் பயன்படுகிறது.  
சில பள்ளிகளில் மனிதர்கள் தங்களது கைகளால் அடிக்கும் வகையில் மணிகள் இருந்தன. தமிழ்நாட்டில் தண்டவாளத் துண்டை கட்டிவைத்து அதைத் தட்டி ஒலி எழுப்பும் வழக்கம் உள்ளது. தற்காலத்தில் பொதுவாக மின்சாரம் மூலம் இயக்கப்படும் மணிகள் உள்ளன. சீனா, வட கொரியா மற்றும் தென் கொரியா போன்ற கிழக்கு ஆசிய நாடுகளில், *வெஸ்ட்மின்ஸ்டர் சைம்ஸ்* முறை பொதுவாக மணியாக ஒலிக்கப்படுகிறது.  
செவித்திறன் குறைபாடுள்ள பள்ளிகள் மாற்று சமிக்ஞை முறைகளைப் பயன்படுத்துகின்றன, உதாரணமாக ஆசிரியரின் சைகை மொழி மற்றும் மணி ஒலிக்கும்போது ஒளிரும் விளக்குகள் ஆகிய வழிகளைப் பின்பற்றுகின்றனர்..
# பள்ளி மணி

## சோமாலியாவில் பள்ளி மணி ஒலிக்க தடை

ஏப்ரல் 2010 இல், பெரும் பகுதியைக் கட்டுப்படுத்தும் ஓர் இஸ்லாமியப் போராளிக் குழுவான அல்-சபாப் - சோமாலியாவின் - பள்ளி மணிகள் தேவாலய மணிகளைப் போலவே ஒலிப்பதால் அவை தடை செய்ய உத்தரவிட்டது. ஒரு வகுப்பு ஆரம்பமாகிறது அல்லது முடிவடைகிறது என்பதை சமிக்ஞை செய்வதற்கான மாற்று வழியாக கைதட்டல்கள் பயன்படுத்தப்பட்டன.
# பள்ளி மணி

## மேலும் பார்க்கவும்

- பாடவேளை
- கடைசி மணி
# எச்டிஎஃப்சி

எச்டிஎஃப்சி என்பது மும்பையை தலைமையிடமாக கொண்டு செயல்படும் இந்தியாவின் மிகப்பெரிய வங்கி அல்லாத நிதி நிறுவனமாகும் (Deposit taking NBFC). வீடு வாங்க, கட்ட நிதி வழங்குவதே இந்நிறுவனத்தின் பிரதான தொழிலாகும். இதன் துணை நிறுவனங்களின் மூலம் வங்கி சேவை, பொது காப்பீடு, ஆயுள் காப்பீடு, பரஸ்பர நிதி, ரியல் எஸ்டேட், கல்வி கடன் என பல தொழில்களில் இந்த நிறுவனம் ஈடுபடுகிறது.
# எச்டிஎஃப்சி

## துணை நிறுவனங்கள்

- எச்டிஎஃப்சி வங்கி
- எச்டிஎஃப்சி எர்கோ பொதுக் காப்பீடு நிறுவனம்
- எச்டிஎஃப்சி லைஃப்
- எச்டிஎஃப்சி கிரெடிலா (கல்வி கடன் வழங்கும் நிறுவனம்)
- எச்டிபி நிதி சேவை நிறுவனம்
# தஞ்சோங் துவான்

**தஞ்சோங் துவான்** (ஆங்கிலம்: *Tanjung Tuan*; மலாய் மொழி: *Tanjung Tuan* போர்த்துகீசியம்: *Cape Rachado*) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கடற்கரை நகரமாகும்.  
நெகிரி செம்பிலான், போர்டிக்சன் நகரத்திற்கு அருகில் உள்ளது. இந்த இடம் நெகிரி செம்பிலான் மாநிலத்திற்குள் அமைந்து இருந்தாலும், மலாக்கா மாநிலத்தின் நிர்வாகத்தில் உள்ளது.  
இந்த இடத்திற்கு *உடைபட்ட முனை* *(Broken Cape)* என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் ரச்சாடோ முனை கலங்கரை விளக்கம் *(Cape Rachado Lighthouse)* மலேசிய வரலாற்றில் நன்கு அறியப்பட்ட இடமாகும்.
# தஞ்சோங் துவான்

## வரலாறு

1606-ஆம் ஆண்டில் டச்சுக் கிழக்கிந்திய நிறுவனத்திற்கும் *(Dutch East India Company);* போர்த்துகீசிய கடற்படைக்கும் இடையே இங்குள்ள கடற்கரைப் பகுதியில் ஒரு பயங்கரமான போர் நடந்தது. அந்தப் போரின் பெயர் 1606 ரச்சாடோ முனை போர். அதனால் இந்தக் கடற்கரைப் பகுதி மலாக்கா வரலாற்றில் பிரபலம் அடைந்தது.  
இந்தப் போருக்குப் பின்னர் மலாக்காவில் போர்த்துகீசியர்களின் தலையெழுத்தும் மாறியது. ஜொகூர் சுல்தானகத்திற்கும் டச்சுக்காரர்களுக்கும் இடையே ஒரு பரஸ்பர ஒப்பந்தம் உருவானது. அந்த வகையில் 1841-ஆம் ஆண்டு போர்த்துகீசியர்கள் சரண் அடைந்தார்கள். ஆ பாமோசா கோட்டையை டச்சுக்காரர்களிடம் ஒப்படைத்தார்கள்.
# தஞ்சோங் துவான்

## வரலாறு

### ரச்சாடோ முனை கலங்கரை விளக்கம்

1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்தெடுக்கப்பட்டது. அதற்கு கேப் ரச்சாடோ *(Cape Rachado)* என்று பெயரிடப்பட்டது.  
பின்னர், 1528 - 1529ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.  
- 1529 - 1641-ஆம் ஆண்டுகளில், போர்த்துகீசியர்கள்
- 1641 - 1824-ஆம் ஆண்டுகளில் டச்சுக்காரர்கள்
- 1824 - 1957-ஆம் ஆண்டுகளில் ஆங்கிலேயர்கள்
# தஞ்சோங் துவான்

## வன காப்பு

1921-ஆம் ஆண்டில், 809,700 சதுர மீட்டர் பரப்பளவில், இந்த ரச்சாடோ முனை வனக் காப்பகம் *(Hutan Simpanan Cape Rachado)*, ஒரு நிரந்தர வனக் காப்பகமாக அரசிதழில் *(No.Warta : 2066 bertarikh 23 Disember, 1921)* வெளியிடப்பட்டது.  
இருப்பினும், 1969-ஆம் ஆண்டில் 161,900 சதுர மீட்டர் பரப்பளவு காடுகள் பொதுப் பயன்பாட்டிற்காக நிரந்தர வன இருப்பு நிலையில் இருந்து நீக்கப்பட்டன *(No.Warta : 328 bertarikh 25 Disember, 1969).*
# தஞ்சோங் துவான்

## வன காப்பு

### அனைத்துலகப் பறவைகள் அமைப்பு

5 சனவரி 1971-இல், 607,000 சதுர மீட்டர் ரச்சாடோ முனை வனப் பகுதிகள் வனவியல் மற்றும் வனவிலங்கு பாதுகாப்புத் துறை *(PERHILITAN)* அதிகாரத்தின் கீழ் வனவிலங்கு சரணாலயமாக அரசிதழில் பாதுகாப்பு ஆணை, 1955-இன் கீழ் வெளியிடப்பட்டது *(Ordinan Perlindungan Binatang-Binatang Liar dan Burung-Burung, 1955)*  
அனைத்துலகப் பறவைகள் அமைப்பு *(BirdLife International),* இந்தப் பகுதியை முக்கியமான ஒரு பறவை சரணாலயமாக அறிவித்துள்ளது. மலேசிய இயற்கைக் கழகம் *(Malaysian Nature Society)*, இந்த ரச்சாடோ முனை வனப் பகுதியின் இய்ற்கைப் பாதுகாப்பை உறுதிப்படுத்துவதில் தீவிரமாகச் செயல்பட்டு வருகிறது.
# தஞ்சோங் துவான்

## பரமேசுவரா அடக்கம் செய்யப்பட்ட இடம்

சிங்கப்பூரா எனும் சிங்கப்பூரின் கடைசி மன்னரும் மலாக்காவை நிறுவியவருமான பரமேசுவரா (1344 – c. 1414) அடக்கம் செய்யப்பட்ட இடம் தஞ்சோங் துவான் என்றும் நம்பப் படுகிறது. பரமேசுவராவிற்குப் பிறகு அவரின் மகன் மெகாட் இசுகந்தர் ஷா மலாக்காவை 1424-ஆம் ஆண்டு வரை ஆட்சி செய்தார்.  
1389–ஆம் ஆண்டில் இருந்து 1398-ஆம் ஆண்டு வரையில், சிங்கபுர இராச்சியத்தை *(Kingdom of Singapura)* பரமேஸ்வரா ஆட்சி செய்தார். அவரின் ஆட்சியின் இறுதிக் கட்டத்தில் மஜபாகித் அரசு சிங்கப்பூரைத் தாக்கியது. அதனால் பரமேசுவரா மலாக்காவிற்கு இடம் பெயர்ந்தார்.  
சிங்கப்பூரில் உள்ள புக்கிட் லாராங்கான் *(Bukit Larangan, Singapore)* எனும் சிங்கப்பூர் மேரு மலையில், பரமேசுவரா அடக்கம் செய்யப்பட்டதாக ஒரு கருத்து உள்ளது. பரமேசுவரா புதைக்கப்பட்ட உண்மையான இடத்தை மக்கள் கண்டுபிடிக்க முடியாததால், இந்துக்களின் சடங்கு நம்பிக்கை முறையின் அடிப்படையில் அவர் தகனம் செய்யப்பட்டு இருக்கலாம் என்றும் சிலர் நம்புகின்றனர்.
# தஞ்சோங் துவான்

## பரமேசுவரா அடக்கம் செய்யப்பட்ட இடம்

### பரமேசுவரா மூதாதையர்களின் தங்க ஆபரணங்கள்

1927-ஆம் ஆண்டில் சிங்கப்பூர் கென்னிங் மலையில் ஒரு நீர்த்தேக்கக் கட்டுமானம் *(Fort Canning Service Reservoir)* தொடங்கியது. 1929-ஆம் ஆண்டில் நிறைவு அடைந்தது. அப்போது அந்த மலையின் உச்சியில், பரமேசுவரா அல்லது அவர் சார்ந்த மூதாதையர்களின் தங்க ஆபரணங்கள் கண்டுபிடிக்கப் பட்டன.  
அதே சமயத்தில் அங்கு ஒரு சமாதி கண்டுபிடிக்கப் பட்டது. 14-ஆம் நூற்றாண்டின் சிங்கப்பூரின் கடைசி ஆட்சியாளராக இருந்த பரமேசுவராவுக்கு அர்ப்பணிக்கப்பட்ட ஒரு புனிதமான இடமாக இருக்கலாம் என்றும் சொல்லப் படுகிறது.
# தஞ்சோங் துவான்

## பரமேசுவரா அடக்கம் செய்யப்பட்ட இடம்

### பரமேசுவராவின் கல்லறை

இருந்தாலும் அந்தக் கல்லறை பரமேசுவராவின் கல்லறையாக இருக்க முடியாது என்பதே வரலாற்று ஆசிரியர்கள் பலரின் கருத்து. ஏன் என்றால் பரமேஸ்வரா மலாக்காவில் இறந்து போனார்.  
போர்டிக்சனுக்கு அருகில் இருக்கும் தஞ்சோங் துவான் எனும் இடத்தில் அடக்கம் செய்யப்பட்டு இருக்கலாம். வாய்ப்புகள் அதிகம். கென்னிங் மலையில் அடக்கம் செய்யப் பட்டதற்கான எந்த ஆதாரமும் இது வரையிலும் கிடைக்கவில்லை.
# கய்டு-குப்லாய் போர்

**கய்டு-குப்லாய் போர்** என்பது கய்டு மற்றும் குப்லாய்க்கு இடையே நடந்த ஒரு போராகும். இது கய்டு மற்றும் குப்லாய்க்குப் பின்வந்த தெமூருக்கு இடையிலும் நடந்தது. கய்டு என்பவர் ஒக்தாயி குடும்பத்தின் தலைவர் மற்றும் சகதாயி கானரசின் நடைமுறைப்படியிலான கான் ஆவார். குப்லாய் யுவான் அரசமரபைத் தோற்றுவித்தவர் ஆவார். இப்போர் டொலுய் உள்நாட்டுப் போருக்குப் பிறகு நடந்தது. இதன் காரணமாக மங்கோலியப் பேரரசு நிரந்தரமாகப் பிரிக்கப்பட்டது. 1294ஆம் ஆண்டு குப்லாய் இறந்தபோது மங்கோலியப் பேரரசானது நான்கு அரசியலமைப்புகளாகப் பிரிந்திருந்தது. அவை வடமேற்கிலிருந்த தங்க நாடோடிக் கூட்டம், நடுவிலிருந்த சகதாயி கானரசு, தென்மேற்கிலிருந்த ஈல்கானரசு, தற்கால பெய்ஜிங்கைத் தலைமையிடமாகக் கொண்ட கிழக்கிலிருந்த யுவான் அரசமரபு. கய்டுவின் இறப்பிற்குப் பிறகு 1304ஆம் ஆண்டு மூன்று மேற்குக் கானரசுகளுடன் தெமூர் அமைதி ஏற்படுத்திக் கொண்டபோதும் மங்கோலியப் பேரரசின் நான்கு கானரசுகளும் தத்தமது தனித்தனி வழியைப் பின்பற்ற ஆரம்பித்தன. வெவ்வெறு காலங்களில் வீழ்ச்சியடைந்தன.
# பன்னாட்டு பெண் நீதிபதிகள் நாள்

**பன்னாட்டு பெண் நீதிபதிகள் நாள்** (*International Day of Women Judges*) ஒவ்வோர் ஆண்டும் மார்ச்சு மாதம் 10 ஆம் தேதி அனுசரிக்கப்படுகிறது. உலகளாவிய பெண் நீதிபதிகளின் பங்களிப்புகளை அங்கீகரிப்பது இக் கொண்டாட்டத்தின் நோக்கமாகும். பாலின சமத்துவத்தை உறுதி செய்வதற்கான உலகளாவிய முயற்சியின் ஒரு பகுதியாகவும், பாலினம் தொடர்பான நீதித்துறை ஒருமைப்பாடு பிரச்சினைகளுக்கு தீர்வு காண்பதையும், பெண்களின் பிரதிநிதித்துவப் பிரச்சினைகளை நீதித்துறை அமைப்புகளில் இணைப்பதையும் பன்னாட்டு பெண் நீதிபதிகள் நாள் நோக்கங்களாகக் கொண்டுள்ளது.  
சமத்துவத்தையும் சனநாயகத்தையும் அடைய முடிவெடுக்கும் அனைத்து நிலைகளிலும் பெண்களின் செயலூக்கமான பங்கேற்பு இன்றியமையாதது என்பதை உறுதிப்படுத்தி உலகெங்கிலும் உள்ள பெண் நீதிபதிகளின் பங்களிப்பை இந்த நாள் அங்கீகரிக்கிறது. பெண் நீதிபதிகளின் பன்னாட்டு நாள் நீதிபதிகள் மற்றும் சமூகத்தின் தலைவர்களாக மாற விரும்பும் பெண்கள் மற்றும் இளம் பெண்களுக்கு அதிகாரம் அளிக்கிறது.
# பன்னாட்டு பெண் நீதிபதிகள் நாள்

## பின்னணி

2021 ஆம் ஆண்டு ஏப்ரல் மாதம் 26 ஆம் நாளன்று ஐக்கிய நாடுகளின் பொதுச் சபை ஒருமித்த தீர்மானத்தின் மூலம் இந்நாளை அறிவித்தது. 2022 ஆம் ஆண்டு மார்ச்சு 10 ஆம் தேதியன்று உலகளவில் முதல் முறையாக பன்னாட்டு பெண் நீதிபதிகள் நாள் அனுசரிக்கப்பட்டது.
# கமலாகர் திரிபாதி

**கமலாகர் திரிபாதி** (*Kamalakar Tripathi*) இந்தியாவைச் சேர்ந்த ஒரு மருத்துவர் ஆவார். மேற்கு வங்க மாநிலத்தின் மதன்பூர் நகரத்தில் இவர் பிறந்தார். பனாரசு இந்து பல்கலைக்கழக மருத்துவ அறிவியல் நிறுவனத்தின் மருத்துவத் துறையில் பேராசிரியராகப் பணிபுரிந்துள்ளார். அங்கு சிறுநீரகவியல் துறையின் தலைவராகவும் இருந்துள்ளார். தற்போது வாரணாசியின் இரவீந்திரபுரி விரிவாக்கப் பகுதியில் வசிக்கிறார்.  
1998 ஆம் ஆண்டு முதல் 2001 ஆம் ஆண்டு வரை பனாரசு இந்து பல்கலைக்கழகப் பொது மருத்துவத் துறையின் தலைவராகவும், 2008 ஆம் ஆண்டு முதல் 2009 ஆம் ஆண்டு வரை இந்திய உயர் இரத்த அழுத்த சங்கத்தின் தலைவராகவும் பணியாற்றியுள்ளார். பனாரசு இந்து பல்கலைக்கழக நிறுவனத்தின் கல்வித்தலைவராகவும் பொறுப்பு வகித்தார்.  
கமலாகர் திரிபாதி கடந்த பல ஆண்டுகளாக நோயாளிகளுக்கு இலவசமாக சேவை செய்து வருகிறார். தினமும் 100 முதல் 150 நோயாளிகளுக்கு இலவச ஆலோசனைகள் வழங்குகிறார்.
# ஆதி மங்கோலியர்கள்

கற்காலத்தின் போது சுமார் 45,000 ஆண்டுகளுக்கு முன் வரை வாழ்ந்த மனிதர்கள் மற்றும் மற்ற இன மனிதர்களால் வாழ்விடமாகப் பயன்படுத்தப்பட்ட மங்கோலியப் பகுதியிலிருந்து வெளிப்பட்ட மக்கள் **ஆதி மங்கோலியர்கள்** ஆவர். இப்பகுதியிலிருந்த மக்கள் வெண்கல மற்றும் இரும்புக் காலங்களைக் கடந்து வாழ்ந்தனர். பழங்குடியினக் கூட்டமைப்புகளை ஏற்படுத்தினர். சீன நாகரிகத் தொட்டிலான மஞ்சள் ஆற்றின் நடுச்சமவெளியிலிருந்த ஆரம்பகால அரசியலமைப்புகளுடன் மோதலில் ஈடுபட்டனர்.  
ஆதி மங்கோலியர்கள் பல்வேறு பழங்குடியின இராச்சியங்களை அமைத்தனர். இந்த இராச்சியங்கள் முதன்மை நிலையை அடைவதற்காக ஒன்றோடொன்று சண்டையில் ஈடுபட்டன. இந்த இராச்சியங்களில் ஒன்று உரூரன் ககானரசு ஆகும். உரூரன் ககானரசைக் கோக்கு துருக்கியர்கள் தோற்கடித்தனர். முதல் துருக்கியக் ககானரசை அமைத்தனர். தாங்கு அரசமரபின் அதிகரித்து வந்த சக்தியால் துருக்கிய ககானரசு அடிபணிய வைக்கப்பட்டது. உயுகுர் ககானரசை எனிசை கிருகிசுக்கள் அழித்ததன் காரணமாக மங்கோலியப் பீடபூமியில் துருக்கிய ஆதிக்கம் முடிவுக்கு வந்தது.  
மங்கோலியர்களை ஒத்திருந்த கிதான் மக்கள் இலியாவோ அரசமரபு என்ற ஒரு சீன அரசமரபைத் தோற்றுவித்தனர். மங்கோலியா, தற்போது உருசியத் தூரக்கிழக்கு எனப்படும் சைபீரியாவின் கிழக்குக் கடற்கரைப் பகுதிகள், வடக்கு கொரியா மற்றும் வட சீனாவை ஆண்டனர். அடுத்த சில நூற்றாண்டுகளுக்கு, நடுச் சமவெளி மீது படையெடுக்கும் மங்கோலியர்களின் கவனத்தைத் திசை திருப்புவதற்காகச் சீனாவிலிருந்த சுரசன்கள் நுட்பத்துடன் மங்கோலியர்களுக்கு இடையில் சச்சரவுகளை ஊக்குவித்தனர்.  
12ஆம் நூற்றாண்டில், சிங்கிசு கானால் போரிட்டுக் கொண்டிருந்த பழங்குடியினங்களை ஒன்றிணைக்கவோ அல்லது வெல்லவோ முடிந்தது. அவர்களை ஒரு ஒன்றிணைந்த யுத்தப் படையாக உருப்படுத்தினார். இப்படை உலக வரலாற்றின் மிகப்பெரிய ஒன்றிணைந்த நிலப் பேரரசை அமைத்தது. அது தான் மங்கோலியப் பேரரசு. இப்படை இறுதியில் நடுச்சமவெளியை முழுவதுமாகக் கைப்பற்றியது. சிங்கிசு கான் சீனா மீதான தன் படையெடுப்புகளை கிதான்களின் மேற்கு இலியாவோ அரசமரபு மற்றும் தாங்குடுகளின் மேற்கு சியா அரசமரபு மீது தொடங்கி வைத்தார். சிங்கிசு கானின் பேரன் குபிலாயி கான் தெற்கு சாங் அரசமரபை வெற்றி கொண்டு சீனப் படையெடுப்பை முடித்து வைத்தார். குபிலாயி பிறகு சீனாவின் யுவான் அரசமரபை 1271ஆம் ஆண்டு தோற்றுவித்தார்.
# கித்புகா

**கித்புகா** என்பவர் ஒரு மங்கோலியத் தளபதி ஆவார். இவர் நைமர் பழங்குடியினத்தை சேர்ந்த ஒரு நெசுத்தோரியக் கிறித்தவர் ஆவார். இவர் மங்கோலிய ஈல்கான் குலாகுவின் படைத் துணைத் தலைவராகவும் நம்பிக்கைகுரியவராகவும் இருந்தார். மத்திய கிழக்குப் படையெடுப்பில் குலாகுவிற்கு உதவி புரிந்தார். மங்கோலியாவில் அடுத்த ககானைத் தேர்ந்தெடுக்கும் குறுல்த்தாய்க்குக் குலாகு தன் பெரும்பாலான வீரர்களைக் கூட்டிச் சென்றபோது, சிரியாவைக் கட்டுப்பாட்டில் வைத்திருக்கும் பொறுப்புக் கித்புகாவிடம் கொடுக்கப்பட்டது. தெற்கே எகிப்தை நோக்கிய மங்கோலிய ஊடுருவல் தாக்குதல்களுக்கு இவர் காரணமாக இருந்தார். இவர் 1260ஆம் ஆண்டு ஐன் ஜலுட் யுத்தத்தில் கொல்லப்பட்டார்.
# கித்புகா

## வாழ்க்கை

முற்றுகை 1260.]]
1252ஆம் ஆண்டு நிசாரி இசுமாயிலிகளின் கோட்டைகளுக்கு எதிரான குலாகுவின் இராணுவத்தின் முன்வரிசைப் படைக்குத் தலைமை தாங்குமாறு கித்புகாவிற்கு மோங்கே கான் ஆணையிட்டார். குலாகுவுடன் மேற்குப் பாரசீகத்திற்குள் இவர் முன்னேறினார். தொடர்ச்சியான முற்றுகைகளில் பங்கெடுத்தார். பகுதாதுவைச் சூறையாடிய மங்கோலியப் படையின் ஒரு பிரிவுக்குத் தலைமை தாங்கினார். 1260ல் திமிசுகு படையெடுப்பில் உதவி புரிந்தார். நடுக்கால வரலாற்றாளர், தயரின் தேவாலயப் புனித வீரர், எழுதிய நூலைக் குறிப்பிட்டுக் காட்டும் வரலாற்றுக் குறிப்புகள், அடிக்கடி மூன்று கிறித்தவ ஆட்சியாளர்களான ஆர்மீனியாவின் முதலாம் கெதோம், அண்டியோச்சின் நான்காம் பொகேமந்து மற்றும் கித்புகா ஆகியோர் வெற்றிக்குப் பின் ஒன்றாக திமிசுகு நகரத்திற்குள் நுழைந்தனர் என்று குறிப்பிடுகின்றன. எனினும் நவீன வரலாற்றாளர்கள் இக்கதையை ஐயத்துக்கிடமானது என்கின்றனர்.  
மோங்கே கானின் இறப்பிற்குப் பிறகு அடுத்த குறுல்த்தாய்க்குக் குலாகு தன் படைகளில் பெரும்பாலானவற்றை கூட்டிச் சென்றபோது, மத்திய கிழக்கில் எஞ்சியிருந்த மங்கோலிய இராணிவத்தின் பொறுப்புக் கித்புகாவிடம் வழங்கப்பட்டது:
# கித்புகா

## ஐன் ஜலுட் யுத்தம்

10,000 மங்கோலியத் துருப்புக்கள் உள்ளிட்டோரைக் கொண்ட ஒரு படைக்குக் கித்புகா தலைமை தாங்கினார். எகிப்தை நோக்கிய மங்கோலிய முன்னேற்றத்தைத் தொடர முயற்சித்தார். எனினும், சிலுவைப்போர் வீரர்களுடன் எகிப்திய அடிமை வம்சத்தவர்கள் உணர்வற்ற ஒரு போர் நிறுத்த ஒப்பந்தத்தைச் செய்து கொண்டனர். இதன் காரணமாக சிலுவைப்போர் வீரர்களின் நிலப்பகுதி வழியே, வடக்காக எகிப்திய அடிமை வம்சத்தவர்கள் செல்ல அனுமதியளிக்கப்பட்டது. எகிப்திய அடிமை வம்சத்தவர்களின் இராணுவத்திற்கு சிலுவைப்போர் வீரர்களின் ஆதரவுப் பகுதியான ஏக்கரில் இராணுவப் பொருட்களை நிரப்பிக் கொள்வதற்காக முகாமிட அனுமதி வழங்கப்பட்டது. இவ்வாறாக, எகிப்திய அடிமை வம்சத்தவர்கள், வெகுவாகக் குறைந்த வீரர்களைக் கொண்டிருந்த மங்கோலிய இராணுவத்தைக் கலிலேயாவுக்கு அருகில், கோலியாத் ஊற்று என்றழைக்கப்பட்ட ஐன் ஜலுட்டின் முக்கியமான யுத்தத்தில் எதிர்கொள்ள முடிந்தது. இந்த யுத்தத்தில் மங்கோலியர்கள் தோற்கடிக்கப்பட்டனர். கித்புகா பிடிக்கப்பட்டார். அடிமை வம்சச் சுல்தான் பைபர்சு முன் விலங்கிடப்பட்ட கித்புகா கொண்டுவரப்பட்டார். சுல்தானை எதிர்த்து நின்றார். வெற்றி பெற்ற அவர்களுக்கு நிகழப்போகும் மங்கோலியப் பழிவாங்கல் பற்றிக் கூறினார். தன் தலைவனுக்குத் தான் என்றுமே எவ்வாறு விசுவாசமாக இருந்தார் என்பதையும், அதேநேரத்தில் அடிமை வம்சத்தவர்கள் தங்களது சுல்தான் குதூசை எவ்வாறு பைபர்சின் தலைமையில் கூட்டுச் சதி செய்து கொன்றார்கள் என்பதையும் கூறி அடிமை வம்ச அமீர்களை இகழ்ந்தார். முதிய அடிமை வம்சத்தவரான ஜமாலல்தீன் அகோசு அல் சம்சியின் கைகளால் கித்புகா படுகொலை செய்யப்பட்டார்.  
அடிமை வம்ச வரலாறுகள் கித்புகாவைப் பற்றி மரியாதையுடன் பேசுகின்றன. ஐன் ஜலுட் யுத்தத்தில், மங்கோலியர்கள் எண்ணிக்கையில் சொற்பமாக இருந்தபோதும், பின்வாங்கக் கித்புகா மறுத்தார். பின்வாங்கி அவமானப்படுவதற்குப் பதிலாக யுத்தத்தில் மடியத் தீர்மானித்தார். இதனால் வரலாறுகள் இவரை மாவீரனாகக் கருதுகின்றன. கித்புகாவின் மரணத்திற்குக் குலாகு பழிவாங்குவார் என எதிர்பார்க்கப்பட்டது. ஆனால் மங்கோலியத் தங்க நாடோடிக் கூட்டத்தின் பெர்கேவுடனான உட்புறச் சண்டை பழி வாங்க விடாமல் குலாகுவைத் தடுத்தது. கித்புகாவின் மரணம் மற்றும் ஐன் ஜலுட் யுத்தத்தில் மங்கோலியர்களின் தோல்வி ஆகியவை மங்கோலியப் பேரரசின் மேற்கு நோக்கிய விரிவின் முடிவின் தொடக்கமாக அமைந்தன. மங்கோலியர்கள் அறுதியாகத் தோற்கடிக்கப்பட்டு, அத்தோல்விக்குப் பழிவாங்காத முதல் நிகழ்வு இது தான். எனினும், மங்கோலியர்கள் தொடர்ந்து சிரியா, சப்பான், அங்கேரி, போலந்து மற்றும் தென்கிழக்காசியா மீது அடுத்த பல தசாப்தங்களுங்குத் தொடர்ந்து படையெடுத்தனர்.
# மொடு சன்யூ

**மொடு** என்பவர் சியோங்னு பேரரசைத் தோற்றுவித்தவர் ஆவார். இவரது தந்தை தோவுமன் ஆவார். இவர் கி. மு. 209ஆம் ஆண்டு தன் தந்தையைக் கொல்லுமாறுத் தன் ஆட்களுக்கு ஆணையிட்டு ஆட்சிக்கு வந்தார்.  
மொடு கி. மு. 209 முதல் கி. மு. 174 வரை ஆட்சி செய்தார். இவர் இவரது தந்தை தோவுமனுக்குக் கீழ் ஒரு இராணுவத் தலைவராகப் பணியாற்றினார். பிறகு சியோங்னு பேரரசின் சன்யூவாக முடிசூட்டிக் கொண்டார். இவரது பேரரசு தற்போதைய மங்கோலியாவில் அமைந்திருந்தது. கி. மு. 215இல் மெங்கு தியான் தலைமையிலான கின் படைகள் சியோங்னுக்களின் மேய்ச்சல் நிலங்களைக் கைப்பற்றின. இதற்குப் பதிலாக இவர் அரியணையைக் கைப்பற்றினார். மங்கோலிய-மஞ்சூரியப் புல்வெளியில் இருந்த பழங்குடியினங்களை வெற்றிகரமாக ஒன்றிணைத்து அதன் மூலம் ஒரு சக்திவாய்ந்த சியோங்னு பேரரசைத் தோற்றுவித்தார். இவர் சியோங்னு சக்தியை மையப்படுத்தினார். கி. மு. 210இல் முதல் பேரரசரின் இறப்பிற்குப் பிறகு கின் அரசானது குழப்பத்தில் மூழ்கியது. இதன் காரணமாக தனது சியோங்னு பேரரசை விரிவாக்க மொடுவுக்கு எளிதான வாய்ப்புக் கிடைத்தது. இதைப் பயன்படுத்தி இவர் அக்காலத்தில் இருந்த மிகப்பெரிய பேரரசுகளில் ஒன்றை உருவாக்கினார். இப்பேரரசின் கிழக்கு எல்லையானது இலியாவோ ஆறு வரையும், மேற்கு எல்லைகளானவை பாமிர் மலைகள் வரையும், வடக்கு எல்லைகளானவை பைக்கால் ஏரி வரையும் இருந்தன.  
மொடுவுக்குப் பிறகு அவரது மகன் இலாவோசங்கு ஆட்சிக்கு வந்தார்.
# மொடு சன்யூ

## பெயர்

*மொடுன்* என்ற இவரது பெயர் பகதூர் (கதாநாயகன்) என்ற நடு ஐரோவாசியக் கலாச்சாரச் சொல்லின் பழைய சீன உச்சரிப்பாக இருந்திருக்கலாம் எனக் கருதப்படுகிறது. இது ஒரு ஹூனர் (சியோங்னு) பெயர் ஆகும்.
# மொடு சன்யூ

## பிறப்பிடம் மற்றும் அதிகாரத்துக்கு வருதல்

சிமா சியானின் கூற்றுப்படி மொடு ஒரு அறிவாற்றல் மிகுந்த குழந்தையாக இருந்தார். ஆனால் இவரது தந்தை தோவுமன் தன்னுடைய மற்ற மனைவிகள் மூலம் பிறந்த மகன் தனக்குப் பிறகு மன்னனாக வர வேண்டும் என எண்ணினார். இளவரசிகள் என்று தவறாகக் கூறப்பட்ட சாதாரண பெண்களை ஆன் அரச மரமானது அனுப்புவதை வாடிக்கையாக வைத்திருந்தது. சில நேரங்களில் ஆன் ஏகாதிபத்தியக் குடும்ப உறுப்பினர்களையும் பலமுறை இந்தத் திருமணக் கூட்டணிக்காக சியோங்னுவிடம், பேரரசரின் மகள்களை அனுப்புவதைத் தவிர்ப்பதற்காக அனுப்பியது.  
தன்னுடைய சீனப் படையெடுப்புக்குப் பிறகு, உயேசி மற்றும் உசுன் பழங்குடியினங்களைச் சியோங்னுவிற்குத் திறை செலுத்தும் நாடுகளாக மொடு மாற்றினார்.  
கி. மு. 195இல் யானின் மன்னனான லு வான், ஆன் தளபதி சோவு போவால் தோற்கடிக்கப்பட்ட பிறகு சியோங்னுவிற்குத் தப்பி ஓடினார்.  
கி. மு. 178இல் கான்சு மற்றும் தாரிம் வடிநிலத்தில் இருந்த உயேசி மற்றும் உசுன் பழங்குடியினங்கள் மீது சியோங்னு தாக்குதல் ஓட்டம் நடத்தியது.  
கி. மு. 174ஆம் ஆண்டு மொடு இறந்தார். இவருக்குப் பிறகு இவரது மகன் ஜியூ ஆட்சிக்கு வந்தார். இலாவோசங்கு சன்யூ என்ற பெயரால் ஜியூ அறியப்படுகிறார்.
# மொடு சன்யூ

## பிந்தைய பழங்கதைகள்

ஜோகன்னஸ் டி துரோக்சு என்ற அங்கேரியர் எழுதிய குரோனிகா அங்கேரோரம் என்ற நூலில் அட்டிலாவின் பரம்பரையில் முன்னோராகக் குறிப்பிடப்படும் பிக்ஸ்டுன் அல்லது பெஸ்டுர் என்பவர் இந்த மொடு சன்யூ தான் என்று கருதப்படுகிறது.
# சுவசுத்திகா அருளிங்கம்

**சுவசுத்திகா அருளிங்கம்** (*Swasthika Arulingam*) இலங்கையைச் சேர்ந்த ஒரு மனித உரிமை வழக்கறிஞராவார். பெண்கள் உரிமை ஆர்வலர், மனித உரிமை ஆர்வலர் மற்றும் அரசியல் ஆர்வலர் என இவருக்கு பலமுகங்கள் உண்டு. விடுதலை இயக்கத்தின் முக்கிய உறுப்பினராகவும் பணியாற்றுகிறார்.
# சுவசுத்திகா அருளிங்கம்

## தொழில்

ஒரு வழக்கறிஞராக சட்டத் துறையில் நிபுணத்துவம் பெற்றுள்ளார். பாலின அடிப்படையிலான வன்முறைக்கு ஆளாகக்கூடிய பெண்களின் அவலத்தை அடிக்கடி எடுத்துக்காட்டும் பல்வேறு பொது மன்றங்கள் மற்றும் பொதுக் களங்களில் பெண்கள் மற்றும் சிறுமிகளின் உரிமைகளுக்காக வாதிடுகிறார்.  
வடக்கு மற்றும் கிழக்கு திட்ட ஆதரவு பிரிவுக்கான சட்ட உதவி ஆணையத்தில் திட்ட மேலாளராகவும் சுவாஸ்திக்கா அருளிங்கம் பணியாற்றினார். ராசபக்சே ஆட்சியை கடுமையாக விமர்சித்தவராகவும், இலங்கை உள்நாட்டுப் போரின் இறுதிக்கட்டத்தில் பாதிக்கப்பட்ட தமிழர்களுக்கு நீதியின் அவசியத்தை வெளிப்படுத்தியவராகவும் அறியப்படுகிறார்.  
பயங்கரவாத எதிர்ப்புச் சட்டமூலம் தொடர்பாக தமிழ்த் தேசியக் கூட்டமைப்பு அரசியல்வாதி எம்.ஏ.சுமந்திரனுடன் 2018 இல் இவர் முகநூலில் பேசியது கொழும்பு டெலிகிராஃபு என்ற இலங்கை இணையதளத்தில் கட்டுரையாகத் தொகுக்கப்பட்டது.  
2020 சூன் 9 ஆம் தேதியன்று கொழும்பில் கருப்பர் உயிரும் உயிரே என்ற இயக்கத்தின் போராட்டக்காரர்கள் கைது செய்யப்பட்டது குறித்து விசாரிக்க முயன்றபோது, இவர் இலங்கை காவல்துறையினரால் தடுத்து வைக்கப்பட்டார். பல மணிநேரம் தடுத்து வைக்கப்பட்டிருந்த சுவசுத்திகா மறுநாள் விடுவிக்கப்பட்டார்.  
2021 சூலை 13 ஆம் தேதியன்று தொழிலாளர் ஐக்கிய கூட்டமைப்பால் பரிந்துரைக்கப்பட்ட பின்னர், தேசிய தொழிலாளர் ஆலோசனைக் குழு கூட்டத்தில் பங்கேற்ற முதல் பெண் உறுப்பினர் என்ற சிறப்புக்கு உரியவரானார். வணிக மற்றும் தொழில்துறை தொழிலாளர் சங்கத்தின் துணைப் பொதுச் செயலாளராகவும் நியமிக்கப்பட்டார்.  
2022 மார்ச்சு மாதம் முதல் நடைபெற்று வரும் இலங்கைப் போராட்டங்களில் தன்னார்வப் பிரதிநிதியாக இவர் அதில் ஈடுபட்டு வருகிறார். அதிகாரப் போராட்டத்தில் அமைதியான எதிர்ப்பாளர்களின் உரிமைகளுக்காக வாதிட்டும் வருகிறார். காலியில் நடைபெற்ற போராட்டத்தில் ஒரு போராட்ட அமைப்பாளராக முன்னணியில் இருந்தார். மக்கள் போராட்டத்தின் சார்பாக ஒரு சமூக ஆர்வலராக வாதிடுகிறார்.
# கொழும்பு டெலிகிராஃபு

**கொழும்பு டெலிகிராஃபு** (*Colombo Telegraph*) என்பது நாடு கடத்தப்பட்ட ஊடகவியலாளர்களால் நடத்தப்படும் இலங்கை இணையத்தளம் ஆகும். 2011 ஆம் ஆண்டு இத்தளம் நிறுவப்பட்டது. இணையதளம் இலங்கையில் அடுத்தடுத்து பலமுறை தடை செய்யப்பட்டுள்ளது. உவிந்து குருகுலசூரிய இத்தளத்தின் ஆசிரியர் ஆவார். இவர் இலசந்த விக்ரமதுங்கவின் கொலை சம்பவத்திற்குப் பின்னர் 2009 ஆம் ஆண்டு ஐக்கிய இராச்சியத்திற்கு நாடுகடத்தப்பட்டவர் ஆவார். சனாதிபதியின் ஊடக ஆலோசகரால் தேசிய வானொலி மூலம் இவர் பகிரங்கமாக அச்சுறுத்தப்பட்டார்.
# தருகன் கதுன்

**தருகன் கதுன்** என்பவர் குவாரசமியப் பேரரசின் மகாராணி ஆவார். இவர் அலாவுதீன் தெகீசின் மனைவியாவார். குவாரசமியப் பேரரசின் நடைமுறைப்படி உடனமைந்த ஆட்சியாளரான இரண்டாம் முகமதுவின் தாயாவார்.
# தருகன் கதுன்

## பின்புலம்

இவர் கிப்சாக்கு கானின் மகள் ஆவார். இவர் கிமேக்கு கூட்டமைப்பின் கங்கிலி அல்லது பயந்துர் பழங்குடியினத்தைச் சேர்ந்தவராக இருந்திருக்க வேண்டும். ஜலாலுதீன் மிங்குபுர்னுவின் சுயசரிதையை எழுதிய சிகாபலுதீன் முகம்மது அல் நாசாவின் கூற்றுப்படி, அலாவுதீன் முகம்மதுவின் முதன்மைத் தளபதிகளில் பெரும்பாலானவர்கள் தருகன் கதுனின் பழங்குடியினத்தைச் சேர்ந்தவர்கள். அவர்களைத் தன் பக்கம் வைத்திருக்க வேண்டிய தேவையே அவரது தாயின் அறிவுரைகளை முகம்மது மிகுந்த மரியாதையுடன் கேட்டதற்கு ஒரு காரணமாக இருந்தது.
# தருகன் கதுன்

## நடைமுறைப்படியான உடனமைந்த ஆட்சியாளர் மற்றும் உள்ளார்ந்த ஆற்றலுடைய ஆட்சியாளராக ஆட்சி

இவருடைய கணவர் அலாவுதீன் தெகீசின் இறப்பிற்குப் பிறகு இவரது மகன் இரண்டாம் அலாவுதீன் முகம்மதுவின் அரசவையில் இவர் ஆதிக்கம் செலுத்தினார். அலாவுதீனின் மற்றொரு மனைவியின் வழிவந்த வாரிசான ஜலாலுதீனிடம் கடுமையான வாதத்தில் ஈடுபட்டார். மங்கோலியத் தாக்குதலின்போது குவாரசமியப் பேரரசின் ஆற்றலற்ற தன்மைக்கு இவரும் ஒரு காரணமாக இருந்திருக்கலாம் எனக் கருதப்படுகிறது. இவருக்கென்று தனித் திவான் மற்றும் தனி அரண்மனை இருந்தது. சுல்தானின் ஆணைகள் இவருடைய கையொப்பமின்றி அதிகாரப் பூர்வமற்றவையாகக் கருதப்பட்டன. ஷா பல்வேறு இன மக்களை இரக்கமின்றி ஆண்டு வந்தார். மங்கோலியத் தாக்குதலின்போது, குவாரசமியப் பேரரசின் ஒன்றுபடுத்தப்பட்ட 4,00,000 வீரர்களை உடைய இராணுவமானது எளிதாக வீழ்ந்தது. குவாரசமிய ஷா முகம்மது சமர்கந்திற்குப் பின் வாங்கினார். தனது நாட்டின் எல்லைப் பகுதியை நோக்கி சென்றார். தனது தலைநகரமான குர்கஞ்சை விட்டு விலக வேண்டிய நிலைமை அவருக்கு ஏற்பட்டது. அங்கிருந்து அவர் தன் தாயின் இருப்பிடத்திற்குச் சென்றார்.
# தருகன் கதுன்

## மங்கோலியப் படையெடுப்பு

1219ஆம் ஆண்டு குவாரசமியா மீது சிங்கிசு கான் படையெடுத்தார். பல பெரிய மற்றும் செழிப்பான நகரங்கள்: ஒற்றார், குஜந்து, புகாரா, சமர்கந்து, மெர்வ், நிசாபூர் மற்றும் பல தரைமட்டமாக்கப்பட்டன. அவற்றின் குடிமக்கள் கொல்லப்பட்டனர். 1220ஆம் ஆண்டு தப்பி ஓடிய பிறகு முகம்மது இறந்தார் அல்லது அதற்கு ஒரு வருடத்திற்குப் பிறகு காசுப்பியன் கடலில் இருந்த ஒரு ஆள் அரவமற்ற தீவில் இறந்தார். தருகன் கதுன் தன் மகனின் அந்தப்புரம், குவாரசமிய ஷாவின் குழந்தைகள் மற்றும் அரசுக் கருவூலத்துடன் தப்பித்து ஓடினார். பல்வேறு வெல்லப்பட்ட ஆட்சியாளர்களின் மகன்களான 26 கைதிகள் நீரில் மூழ்கினர். காராகும் பாலைவனம் வழியாகச் சென்றார். இலால் கோட்டையில் தஞ்சம் அடைந்தார். ஆனால் மங்கோலியர்கள் சீக்கிரமே அந்தக் கோட்டையைக் கைப்பற்றினர். அவரும் அவருடன் இருந்த அனைத்து மக்களும் கைது செய்யப்பட்டனர். ஷாவின் மகன்கள் கொல்லப்பட்டனர். அவரது மனைவிகள் மற்றும் மகள்கள் சிங்கிசு கானின் மகன்கள் மற்றும் உடனுழைப்பாளர்களிடம் பிரித்தளிக்கப்பட்டனர்.
# தருகன் கதுன்

## ஜலாலுதீனுடனான உறவுமுறை

தருகன் கதுன் மற்றும் அவரது பேரன் ஜலாலுதீனுக்கு இடையிலான உறவுமுறையானது நல்லவிதமாக இல்லை. படையெடுத்து வந்த மங்கோலியர்களிடம் இருந்து தப்பித்து ஓடுமாறு வரிடம் கூறப்பட்டபோது தருகன் கதுன் பின்வருமாறு கூறினார்:
# தருகன் கதுன்

## இறப்பு

இவர் 1233ஆம் ஆண்டு தற்போதைய மங்கோலியாவின் பகுதியில் எங்கோ ஒரு இடத்தில் வறுமை காரணமாக இருந்தார்.
# தோமோயுகி யமாசிதா

**தோமோயுகி யமாசிதா** (ஆங்கிலம்: *Tomoyuki Yamashit*a அல்லது *Tomobumi Yamashita*; சப்பானியம்: 山下 奉文); என்பவர் இரண்டாம் உலகப் போரின் போது சப்பானிய இராணுவத்தில் *(Imperial Japanese Army)* தளபதியாக *(General)* பதவி வகித்தவர்.  
மலாயா படையெடுப்பு மற்றும் சிங்கப்பூர் போரின் போது சப்பானியப் படைகளை யமாசிதா வழிநடத்தினார். தீபகற்ப மலேசியா மற்றும் சிங்கப்பூரை 70 நாட்களில் கைப்பற்றினார். அதனால் தோமோயுகி யமாசிதாவுக்கு "மலாயாவின் புலி" *(The Tiger of Malaya)* எனும் அடைமொழிப் பெயர் பெயரிடப்பட்டது.
# தோமோயுகி யமாசிதா

## பொது

பிலிப்பைன்சு போருக்குப் பின்னர் முன்னேறி வரும் நேச நாட்டுப் படைகளிடம் இருந்து பிலிப்பைன்சு நாட்டைப் பாதுகாக்க நியமிக்கப்பட்டார். நேச நாடுகளின் முன்னேற்றத்தை அவரால் தடுக்க முடியவில்லை.  
ஆனாலும், ஆகஸ்டு 1945-இல் ஜப்பான் சரணடையும் வரையில் *(Surrender of Japan)* அவர், லூசோன் *(Luzon)* பகுதியைத் தக்க வைத்துக் கொண்டார்..
# தோமோயுகி யமாசிதா

## பொது

### போர்க் குற்றங்கள்

இரண்டாம் உலகப் போருக்குப் பிறகு, 1944-இல் ஆக்கிரமிக்கப்பட்ட பிலிப்பைன்சில், தோமோயுகி யமாசிதாவின் கட்டளையின் கீழ் துருப்புக்களால் செய்யப்பட்ட போர்க் குற்றங்களுக்காக யமாசிதா விசாரிக்கப்பட்டார்.  
அந்தப் போர்க் குற்றங்களுக்கு உத்தரவிட யமாசிதா மறுத்தார் என்றும்; அவை நிகழ்ந்ததாக அவருக்குத் தெரியாது என்றும்; விசாரணையில் தோமோயுகி யமாசிதா கூறினார்.
# தோமோயுகி யமாசிதா

## பொது

### முரண்பட்ட சான்றுகள்

இருப்பினும் அவரின் உத்தரவின் கீழ் இந்தக் குற்றங்களைச் செய்யப் பட்டதா என்பது குறித்தும்; குற்றங்கள் செய்யப்பட்டது பற்றி அவருக்குத் தெரியுமா என்பது குறித்தும் விசாரணையின் போது முரண்பட்ட சான்றுகள் சமர்ப்பிக்கப்பட்டன.  
இறுதியில் தோமோயுகி யமாசிதா ஒரு போர்க் குற்றவாளி என நீதிமன்றம் தீர்ப்பு வழங்கியது. 1946-இல் அவர் தூக்கிலிடப்பட்டார்.
# தோமோயுகி யமாசிதா

## வரலாறு

ஜப்பான், ஷிகோகு *(Shikoku)* மாநிலத்தில், ஒசுகி கிராமத்தில் ஓர் உள்ளூர் மருத்துவரின் இரண்டாவது மகனாகப் பிறந்தவர் தோமோயுகி யமாசிதா. அவர் தன் இளமை பருவத்தில் இராணுவத் தொடக்கப் பள்ளிகளில் பயின்றார்.  
நவம்பர் 1905-இல், ஜப்பானிய அரச இராணுவக் கல்லூரியில் *(Imperial Japanese Army Academy)* வகுப்பில் பட்டம் பெற்றார். 920 மாணவர்களில் 16-ஆவது இடத்தைப் பெற்றார். டிசம்பர் 1908-இல் அவர் லெப்டினண்ட் பதவி உயர்வு பெற்றார்.
# தோமோயுகி யமாசிதா

## வரலாறு

### ஹிசாகோ நாகயாமா

1914-இல் முதலாம் உலகப் போரில் ஜெர்மன் அரசிற்கு எதிராகப் போராடினார். மே 1916 -இல் 'கேப்டன்' பதவிக்கு உயர்வு பெற்றார். அதே ஆண்டு, ஓய்வுபெற்ற தளபதி நாகயாமாவின் மகள் ஹிசாகோ நாகயாமாவை *(Hisako Nagayama)* மணந்தார்.  
1919 முதல் 1922 வரை ஜெர்மனி, பெர்ன் மற்றும் பெர்லின் நகரங்களில் உதவி இராணுவ அதிகாரியாகப் பணியாற்றினார். பிப்ரவரி 1922-இல், மேஜர் பதவிக்கு உயர்வு பெற்றார்.
# தோமோயுகி யமாசிதா

## மலாயா மீது படையெடுப்பு

1941-ஆம் ஆண்டு நவம்பர் 6-ஆம் தேதி தோமோயுகி யமாசிதா, ஜப்பானிய இராணுவத்தின் 25-ஆவது பிரிவின் *(Twenty-Fifth Army)* தளபதியாக நியமிக்கப்பட்டார். மலாயாவில் தன் படைகள் கடல்வழியாகத் தரை இறங்கினால் மட்டுமே வெற்றி பெற முடியும் என்பது அவரின் நம்பிக்கை.  
1941 டிசம்பர் 8-ஆம் தேதி அவர் இந்தோசீனாவில் உள்ள தளங்களில் இருந்து மலாயா மீது படையெடுப்பைத் தொடங்கினார். உடனடித் தாக்குதல்கள் மட்டுமே மலாயாவில் வெற்றியை உறுதி செய்யும் என்று தோமோயுகி யமாசிதா உறுதியாக நம்பினார்.
# தோமோயுகி யமாசிதா

## மலாயா மீது படையெடுப்பு

### பிரித்தானியர்களின் மிகப் பெரிய தோல்வி

ஏனென்றால், மலாயாவிலும் சிங்கப்பூரிலும் இருந்த பிரித்தானியப் படைகளை விட மூன்றில் ஒரு பங்காக ஜப்பானியப் படை இருந்தது. அதனால் மலாயாவையும் சிங்கப்பூரையும் மிகக் குறுகிய காலத்தில் கைப்பற்றுவதுதான் தோமோயுகி யமாசிதாவின் முதல் இலக்கு.  
1942 பிப்ரவரி 15-இல் சிங்கப்பூரின் வீழ்ச்சியுடன் மலாயாவில் ஜப்பானியரின் படையெடுப்பு ஒரு முடிவுக்கு வந்தது. 80,000 பிரித்தானிய, இந்திய மற்றும் ஆஸ்திரேலியத் துருப்புகள் சரண் அடைந்தார்கள். இது வரலாற்றில் பிரித்தானிய தலைமையிலான மிகப்பெரிய தோல்வியாகும். அதன் பின்னர் தோமோயுகி யமாசிதா "மலாயாவின் புலி" என்று அழைக்கப்பட்டார்.
# தோமோயுகி யமாசிதா

## மலாயா மீது படையெடுப்பு

### போர்க் குற்றங்களுகாக விசாரணை

1945 அக்டோபர் 29-ஆம் தேதி முதல் 1945 டிசம்பர் 7-ஆம் தேதி வரை, மணிலாவில் உள்ள அமெரிக்க இராணுவ நீதிமன்றம், போர்க் குற்றங்களுகாக தோமோயுகி யமாசிதாவை விசாரணை செய்தது. இறுதியில் குற்றவாளி என உறுதி செய்யப்பட்டு அவருக்கு மரண தண்டனை விதிக்கப்பட்டது.  
23 பிப்ரவரி 1946-இல், மணிலாவிற்கு தெற்கே 30 மைல் (48 கி.மீ.) தொலைவில் உள்ள லாஸ் பானோஸ், லகுனா சிறை முகாமில் *(Los Baños, Laguna Prison Camp)* தூக்கிலிடப்பட்டார்.
# மங்கோலியத் தொன்மவியல்

**மங்கோலியத் தொன்மவியல்** என்பது மங்கோலியர்களின் மரபுசார்ந்த சமயம் ஆகும்.
# மங்கோலியத் தொன்மவியல்

## படைப்பு

படைப்பு பற்றி ஏராளமான மங்கோலியப் புராணங்கள் உள்ளன. மிகப் பழமையான ஒன்றானது, ஒரு புத்த மத தெய்வமான லாமாவுக்கு உலகை படைத்ததை உரித்தாக்குகிறது. காலம் தொடங்கியபோது நீர் மட்டுமே இருந்தது. சுவர்க்கங்களிலிருந்து லாமா ஒரு இரும்புக் கம்பியுடன் வந்தார். அதைக்கொண்டு நீரைச் சுழற்ற ஆரம்பித்தார். நீரைச் சுழற்ற ஆரம்பித்த பிறகு சுழற்றானது ஒரு காற்று மற்றும் நெருப்பைக் கொண்டு வந்தது. இவை மையத்திலிருந்த நீரைக் கெட்டியானதாக்கி உலகத்தை உருவாக்கின. மற்றொரு கதை, உதன் என்று அழைக்கப்பட்ட ஒரு லாமா சுவர்க்கம் மற்றும் உலகத்தை உருவாக்கியதாகக் கூறுகிறது. உதன் உலகைச் சுவர்க்கத்திலிருந்து பிரித்தார். பிறகு சுவர்க்கம் மற்றும் உலகை ஒன்பது அடுக்குகளாகப் பிரித்தார். ஒன்பது ஆறுகளை உருவாக்கினார். உலகை உருவாக்கிய பிறகு களிமண்ணிலிருந்து முதல் ஆண் மற்றும் பெண் உருவாக்கப்பட்டனர். அவர்களே மனித குலத்தின் முன்னோர் ஆவர்.
# கே. அரிகரன்

**கே. அரிகரன்** (*K. Hariharan (director)*) என்பவர் தமிழ், மராத்தி, இந்தி ஆகிய மொழிகளில் திரைப்படங்களை இயக்கிய இந்திய திரைப்பட இயக்குநர் ஆவார். தற்போது இவர் க்ரியா பல்கலைக்கழகத்தில் திரைப்பட ஆய்வுகள் பேராசிரியராக உள்ளார். மகாராட்டிர மாநிலம் பம்பாயில் பிறந்த இவரது தந்தை எச். கிருஷ்ணன் ஈஸ்ட்மேன் கோடாக் நிறுவனத்தின் துணைத் தலைவராக இருந்தவர். திரைப்படம் மற்றும் தொலைக்காட்சி கல்லூரியின் முன்னாள் மாணவரான அரிகரன் 1976 ஆம் ஆண்டு *காசிராம் கொத்தவால்* என்ற ஒரு சோதனைத் திரைப்படத்தை உருவாக்குவதற்காக தனது உடன் பயின்ற தோழர்களுடன் இணைந்து "யுக்ட் பிலிம் கோ-ஆப்பரேட்டிவ்" என்ற கூட்டுறவை உருவாக்கினார். இவர் தமிழ்த் திரைப்பட்டமான *ஏழாவது மனிதன்*, திரைப்படத்தில் இயக்கினார். அப்படம் தமிழில் சிறந்த தமிழ்த் திரைப்படத்துக்கான தேசிய விருதை வென்றது. மேலும் மாஸ்கோ சர்வதேசத் திரைப்பட விழாவில் கோல்டன் செயின்ட் ஜார்ஜ் (சிறந்த திரைப்படம்) விருதுக்கு பரிந்துரைக்கப்பட்டது.
# கே. அரிகரன்

## வாழ்க்கை

அரிகரன் மகாராட்டிர மாநிலம் பம்பாயில் பிறந்தார். பம்பையில் உள்ள போடர் கல்லூரியில் வணிகத்தில் இளங்கலை பட்டப்படிப்பை முடித்தார். பின்னர் புனேவில் உள்ள திரைப்படம் மற்றும் தொலைக்காட்சி கல்லூரியில் திரைக்கதை எழுதுதல் மற்றும் இயக்கம் குறித்த படிப்புக்கு இணைந்தார். இவரது தந்தை, எச் கிருஷ்ணன் ஒரு தகுதிவாய்ந்த ஒளிப்பதிவாளராவார். அவர் ஈஸ்ட்மேன் கோடாக்கின் துணைத் தலைவராகவும் பணியாற்றினார். இந்த கூட்டுறவு நிறுவனமானது மராத்தியில் *காசிராம் கொத்தவால்* என்ற ஒரு சோதனைத் திரைப்படத்தை உருவாக்கியது. இத்திரைப்படத்தை "ஒரு மறைமுகக் கலை என்று விவரித்து, 1978 இல் பெர்லின் சர்வதேசத் திரைப்பட விழாவில் நுழைந்தது. எண்ணியல் முறையில் மீட்டெடுக்கப்பட்ட பிறகு 2014 திரைப்பட விழாவில் அப்படம் மீண்டும் திரையிடப்பட்டது. 1991 ஆம் ஆண்டில், ஓம் பூரி மற்றும் தீப்தி நவால் ஆகியோர் முன்னணி பாத்திரங்களில் நடித்த *கரண்ட்* படத்தின் மூலம் பாலிவுட்டில் அறிமுகமானார். மிகக் குறைந்த செலவில் எடுக்கப்பட்ட இப்படமானது, இந்திய விவசாயிகளின் துயரங்களை மையமாக வைத்து எடுக்கப்பட்டது.  
இவர் வார்சா திரைப்பட விழா, தாலின் சர்வதேச திரைப்பட விழா, சினிமாலயா திரைப்பட விழா, ஜியோஞ்சு திரைப்பட விழா, IFFK திருவனந்தபுரம், இந்திய தேசிய திரைப்பட விருதுகள் போன்ற பல திரைப்பட விழாக்களில் நடுவர்களில் ஒருவராக பணியாற்றியுள்ளார்.  
அரிகரன் டாக்டர் ரமா அரிகரனை மணந்து சென்னையில் வசிக்கிறார். சென்னை எல்வி பிரசாத் திரைப்படம் மற்றும் தொலைக்காட்சி கல்லூரியில் இயக்குநராக இருந்தார். கிரியா பல்கலைக்கழகத்தில் படைப்பாக்கக் கலைப் பேராசிரியராகவும், மீடியா ஆய்வகத்தின் இயக்குனராகவும் பணியாற்றியுள்ளார். மேலும் இவர் திரைப்பட மற்றும் தொலைக்காட்சிக் கல்லூரி, மற்றும் பென்சில்வேனியா மற்றும் மியாமி பல்கலைக்கழகங்களில் வருகைதரு ஆசிரியர் ஆவார். இவர் சென்னை எல். வி. பிரசாத் திரைப்படம் மற்றும் தொலைக்காட்சி கல்லூரியின் முன்னாள் இயக்குநரும், ஐதராபாத்தில் உள்ள மகிந்திரா எகோல் சென்ட்ரலில் துறைத் தலைவரும் ஆவார். அரியானாவின் சோனேபத்தில் உள்ள அசோகா பல்கலைக்கழகத்தில் கற்பித்தல் பணியைச் செய்த பிறகு, 2021 பிப்ரவரி வரை கே. ஆர். இ. ஏ. பல்கலைக்கழகத்தில் ஊடக ஆய்வகத்தின் இயக்குநராக இருந்தார். பெங்களூரில் உள்ள Dharithree மற்றும் கணியம்பாடியில் உள்ள கார்டன் ஆஃப் பீஸ் பள்ளியின் அறங்காவலராக, மேம்பட்ட எண்ணியல் தொழில்நுட்பங்களைப் பயன்படுத்தி, வேலூர் தற்போது இரண்டு கிராமப்புற பள்ளிகளின் பாடத்திட்டம் மற்றும் கற்பித்தல் முறையை மேம்படுத்தி வருகிறார்.
# கே. அரிகரன்

## திரைப்படவியல்

- *காசிராம் கொத்தவால்* (1976)
- *வாண்டட் தங்கராஜ்* (1979)
- *ஏழாவது மனிதன்* (1982)
- *கரண்ட்* (1992)
- *துபாஷி* (2022)
- *முதலையின் நண்பன்*
# கே. அரிகரன்

## விருதுகள்

; பெற்றது  
- 1983 – *ஏழாவது மனிதன்* – சிறந்த தமிழ்த் திரைப்படத்துக்கான தேசிய விருது  
; பரிந்துரைக்கப்பட்டது  
- 1983 – *ஏழாவது மனிதன்* – கோல்டன் செயின்ட் ஜார்ஜ் (சிறந்த திரைப்படம்) – மாஸ்கோ சர்வதேசத் திரைப்பட விழா
# அர்குன்

**அர்குன் கான்** என்பவர் மங்கோலியப் பேரரசின் ஈல்கானரசின் நான்காவது ஆட்சியாளர் ஆவார். இவர் 1284 முதல் 1291 வரை ஆட்சிபுரிந்தார். இவர் அபகா கானின் மகன் ஆவார். இவரது தந்தையைப் போலவே இவர் ஒரு பக்தியுடைய பௌத்தராக விளங்கினார். திருநாட்டில் முஸ்லிம்களுக்கு எதிராக ஒரு பிராங்கோ-மங்கோலியக் கூட்டணியை ஏற்படுத்த முயற்சித்து ஐரோப்பாவிற்குப் பல தூதுக்குழுக்களை இவர் அனுப்பினார். ஆனால் இவரது முயற்சி வெற்றி பெறவில்லை. இவர் தனது பெரிய தாத்தா குப்லாய் கானிடம் ஒரு புது மணப் பெண்ணை அனுப்பி வைக்குமாறு கேட்டார். அந்த இளம் கோகோசினை ஆசியா வழியாக அர்குனிடம் கொண்டு வரும் பொறுப்பு மார்க்கோ போலோவால் மேற்கொள்ளப்பட்டதாகக் குறிப்பிடப்படுகிறது. கோகோசின் வருவதற்கு முன்னரே அர்குன் இறந்துவிட்டார். எனவே கோகோசின் அர்குனின் மகன் கசனைத் திருமணம் செய்து கொண்டார்.  
. அவரது மகன் அர்குன் குடையின் கீழ் தன் மகன் மகமுது கசனைக் கையில் வைத்துள்ளார். ரசீத்தல்தீன் அமாதனியின் 14ஆம் நூற்றாண்டு நூல். ]]
# லொள்ளு சபா சேசு

**லொள்ளு சபா சேசு** என்று பரவலாக அறியப்படும் **லட்சுமி நாராயணன்** (1963 - 26 மார்ச் 2024) இந்திய திரைப்பட நடிகர் ஆவார். விஜய் தொலைக்காட்சியில் ஒளிபரப்பான லொள்ளு சபா என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் **லொள்ளு சபா சேசு** என்று அழைக்கப்படுகிறார்.
# லொள்ளு சபா சேசு

## தொழில்

*துள்ளுவதோ இளமை* படத்தின் மூலம் சேசு தனது திரைப்பயணத்தைத் தொடங்கினார். சில வருடங்களுக்குப் பிறகு மாறன், சந்தானம், ஜீவா உள்ளிட்ட நகைச்சுவை நடிகர்களுடன் லொள்ளு சபாவில் நடிக்கும் வாய்ப்பு கிடைத்தது.
# லொள்ளு சபா சேசு

## திரைப்படவியல்

### நடித்த திரைப்படங்கள்

- *துள்ளுவதோ இளமை* (2002)
- *ரிமோட்* (2004)
- *திருடிய இதயத்தை* (2005)
- *வீராப்பு* (2007)
- *நீதானா அவன் (2010)*
- *வேலாயுதம்* (2011)
- *ஜமாய்* (2014)
- *இந்தியா பாகிஸ்தான்* (2015)
- *ஏ1* (2019)
- *திரௌபதி* (2020)
- *நாங்க ரொம்ப பிஸி* (2020)
- *சங்கராபுரம்* (2020)
- *பாரிஸ் ஜெயராஜ்* (2021)
- *டிக்கிலோனா* (2021)
- *ஆன்டி இந்தியன்* (2021)
- *பெஸ்டி* (2022) - மெய்யப்பன்
- *குலு குலு* (2022)
- *கடமையை செய்* (2022)
- *நாய் சேகர் ரிட்டர்ன்ஸ்* (2022)
- *சிங்கிள் ஷங்கரும் ஸ்மார்ட்போன் சிம்ரனும்* (2023)
- *கிக்* (2023)
- *ராயர் பரம்பரை* (2023)
- *கன்னித்தீவு* (2023)
- *வடக்குப்பட்டி ராமசாமி* (2024)
- *பூமர் அங்கிள்* (2024)
- *இரவு*
- *மெடிக்கல் மிராக்கல்*
# லொள்ளு சபா சேசு

## திரைப்படவியல்

### தொலைக்காட்சி நிகழ்ச்சிகள்

| 2004 | *சூப்பர் டூப்பர்* | சன் தொலைக்காட்சி |  |  |  |
| --- | --- | --- | --- | --- | --- |
| 2005-2008 | *லொள்ளு சபா* | விஜய் தொலைக்காட்சி |  |  |  |
| 2006 | *சின்ன பாப்பா பெரிய பாப்பா* | சன் தொலைக்காட்சி |  |  |  |
| 2023 | *ஜோக்கிங் பேட்* | கஸ் அண்ணாச்சி | நெற்ஃபிளிக்சு | ப்ரேக்கிங் பேட்-டின் நகைச்சுவை காணொளி | } |
# கரண்ட் (1992 திரைப்படம்)

**கரண்ட்** (*Current (1992 film)*) என்பது 1992 ஆம் ஆண்டு வெளிவந்த இந்திய நாடகத் திரைப்படமாகும். இத்திரைப்படத்தின் வழியாக கே. அரிகரன் இந்தித் திரையுலகில் இயக்குநராக அறிமுகமானார். இந்திய தேசிய திரைப்பட மேம்பாட்டுக் கழகத்திற்காக அவர் இப்படத்தை எழுதி இயக்கினார். இப்படத்தில் ஓம் பூரி, தீப்தி நவால் ஆகியோர் முன்னணிப் பாத்திரங்களை ஏற்று நடித்தனர். இந்தப் படம் இந்திய கிராமப்புற விவசாயிகளின் அவலநிலையை பேசுபொருளாகக் கொண்டது. திரைப்படத்தின் கதைக்களம் சாகித்ய அகாதமி பெற்ற தமிழ் எழுத்தாளர் கி. ராஜநாராயணன் எழுதிய சிறுகதையை அடிப்படையாகக் கொண்டது.
# கரண்ட் (1992 திரைப்படம்)

## கதை

இந்தியாவில் அன்றைய அதிகாரவர்க்கம் மற்றும் அரசியலில் ஊழல் நிறைந்த அமைப்புகளைக் கையாள்வதில் சோர்வுற்ற ஒரு விவசாயியின் வாழ்க்கைப் போராட்டத்தை படம் காட்டுகிறது.
# கரண்ட் (1992 திரைப்படம்)

## நடிகர்கள்

- ஓம் பூரி
- தீப்தி நவால்
- ஸ்ரீராம் லகூ
- சவிதா புரபுனே ராதாவாக
- அச்யுத் போட்டார்
- தீபக் காசிர்
# கசன் (மன்னன்)

**கசன்** என்பவர் மங்கோலியப் பேரரசின் ஒரு பிரிவான ஈல்கானரசின் ஏழாவது ஆட்சியாளர் ஆவார். இவர் தற்போதைய ஈரானை 1295 முதல் 1304ஆம் ஆண்டு வரை ஆண்டு வந்தார். இவர் அர்குனின் மகன், அபகா கானின் பேரன் மற்றும் குலாகு கானின் கொள்ளுப்பேரன் ஆவார். சிங்கிசு கானின் நேரடி வழித்தோன்றல்களான ஒரு தொடர்ச்சியான மன்னர்களின் பாரம்பரியத்தை இவர் தொடர்ந்தார். ஈல்கான்களிலேயே இவர் மிகுந்த புகழ் பெற்றவராகக் கருதப்படுகிறார். அதற்கு ஒரு காரணம் இவர் இசுலாமுக்கு மதம் மாறியதுமாகும். 1295ஆம் ஆண்டில் இமாம் இப்னு தைமியாவைச் சந்தித்த பிறகு இவர் இசுலாமுக்கு மதம் மாறினார். மேற்காசியாவில் மங்கோலியர்களின் முதன்மை மதமாக இசுலாம் மாறியதில் இது ஒரு திருப்புமுனையாகக் கருதப்படுகிறது. இவரது முதன்மை மனைவிகளில் ஒருவர் கோகோசின் என்ற ஒரு மங்கோலிய இளவரசியும் அடங்குவார். கோகோசின் உண்மையில் குப்லாய் கானால் கசனின் தந்தை அர்குனுக்கு நிச்சயிக்கப்பட்டு அனுப்பப்பட்டிருந்தார்.  
கசனின் ஆட்சியின்போது நடைபெற்ற இராணுவச் சண்டைகளாக சிரியாவை கட்டுப்படுத்துவதற்கு இவர் எகிப்திய அடிமை வம்சத்தவர்களுடன் போரிட்டது மற்றும் துருக்கிய-மங்கோலியச் சகதாயி கானரசுக்கு எதிராக இவர் செய்த யுத்தங்கள் ஆகியவற்றைக் குறிப்பிடலாம். கசன் ஐரோப்பாவுடன் தூதரகத் தொடர்புகளையும் தொடர்ந்தார். இவரது தந்தையின் தோல்வியடைந்த முயற்சியான பிராங்கோ-மங்கோலியக் கூட்டணியை உருவாக்குவதன் முயற்சியின் தொடர்ச்சியாக இதை அவர் செய்தார். இவர் மிகுந்த கலாச்சாரம் உடைய மனிதராகக் கருதப்படுகிறார். பல மொழிகளைப் பேசினார். பல்வேறு பொழுது போக்குகளைக் கொண்டிருந்தார். ஈல்கானரசின் பல ஆக்கக் கூறுகளை மறுசீரமைப்புச் செய்தார். குறிப்பாக பணத்தை தரப்படுத்தியது மற்றும் நிதிக்கொள்கை ஆகிய விஷயங்களைக் குறிப்பிட்டுக் கூறலாம்.
கையில் தாங்கியபடி, குதிரையில் இருக்கு கசனின் தாத்தா அபகாவிற்கு அருகில் நிற்கிறார்.]]  
படிக்கும் கசன்.]]